galenus.de-differentiis-febrium-libri-ii 1.13
Διὸ καὶ μέγιστόν ἐστι γνώρισμα πυρετῶν ἑκτικῶν αἱ ἀρτηρίαι θερμότεραι φαινόμεναι τῶν πέριξ σωμάτων , ὅπερ αὐταῖς οὐ συμβαίνει κατὰ τοὺς ἄλλους πυρετούς . ἔτι δὲ ἐναργέστερον γίνεται τὸ σύμπτωμα , λουσαμένων ἢ ἄλλως ὁπωσοῦν ἀραιωθέντων , ὡς ἰκμάδα τέ τινα προχυθῆναι καὶ διαπνεῦσαι τὴν θερμότητα . σύμμετρος μὲν γὰρ ἡ ἐν τοῖς ἄλλοις ἅπασι μέρεσι θερμασία φαίνεται μετὰ τὰς τοιαύτας διαπνοάς · οὐδὲν δὲ τῆς ἔμπροσθεν ἐλάττων ἡ ἐν ταῖς ἀρτηρίαις . μάλιστα δ’ αὐτῆς ἐστιν ἀκριβῶς αἰσθάνεσθαι κατὰ τὰς διαστολὰς τῶν σφυγμῶν , οἵ τινες οὐδ’ αὐτοὶ μεταβάλλουσιν ἐπὶ ταῖς εἰρημέναις διαπνοαῖς , ἀλλὰ διαμένουσιν ὅμοιοι τὰ πάντα . μόνος μὲν οὖν συνιστάμενος ὁ ἑκτικὸς πυρετὸς εὔδηλός ἐστιν , ἄν θ’ ἁπλῶς ἑκτικὸς ἄν τε καὶ ἅμα μαρασμώδης ὑπάρχῃ · σὺν ἑτέρῳ δέ τινι χαλεπώτερον ἤδη γινώσκεται , καθάπερ ὁ ἔναγχος ἐπί τινος γυναίου γινόμενος , οὐ δι’ ἡμέρας μόνον , ἀλλὰ καὶ διὰ νυκτὸς οὐκ ἀσαφῶς παροξυνόμενος . ἐλάνθανε γὰρ ὁ μαρασμώδης πυρετὸς ἅπαντας τοὺς ἐπισκοπουμένους ἰατροὺς οἰομένους χρῆναι μήτ’ ἀρχὴν εἰσβολῆς αἰσθητὴν εἶναι τοῖς ἑκτικοῖς πυρετοῖς , μήτε ἀνάβασιν , μήτε ἀκμὴν , ὡς οὐκ ἐνδεχόμενον ἑκτικῷ πυρετῷ συμπλακῆναί τινα τῶν ἐπὶ χυμοῖς · ἀλλ’ ἡμῖν γε κᾀπὶ ταύτης γυναικὸς εὐθέως ἐν ταῖς πρώταις ἡμέραις ἐγνωρίσθη . ἑκατέρα γὰρ τῶν ἐπισημασιῶν , ἥ τε δι’ ἡμέρας καὶ ἡ νύκτωρ γινομένη , βραχυχρόνια μὲν ἐποιεῖτο τὰ μέρη τοῦ παροξυσμοῦ , καὶ πολλάκις τε καὶ μετὰ νοτίδος τινὸς , ἢ ἀτμώδους διαπνοῆς ἐλύετο σαφῶς οὕτως , ὡς εὔκρατον ἁπτομένοις φαίνεσθαι τὸ σῶμα · τὰ δὲ κατὰ τὰς ἀρτηρίας σημεῖα τὰ μικρὸν ἔμπροσθεν εἰρημένα διὰ παντὸς ἔμενεν , οὔτε ἀποψυχομένων αὐτῶν ὁμοίως τοῖς ἄλλοις μορίοις οὔτε τὸ τάχος ἢ τὴν πυκνότητα τῆς κινήσεως ἐκλυουσῶν . ἅπερ οὖν εἴρηταί μοι καὶ δι’ ἑτέρων ἤδη πολλάκις , εἰρήσεται καὶ νῦν , ὡς οὐ χρὴ τὰς περιόδους τε καὶ ἀναλογίας τῶν παροξυσμῶν ἐπισκοπεῖσθαι μόνον , ἀλλὰ πολὺ πρότερον αὐτὴν τὴν ἰδέαν τοῦ πυρετοῦ , κᾀκ ταύτης γνωρίζειν αὐτοὺς τοὺς πυρετοὺς , ὥσπερ τοὺς ἀνθρώπους ἐκ τῆς ἰδίας μορφῆς . οὕτω τοι καὶ ἡμεῖς ἐν τῇ πρώτῃ πολλάκις ἡμέρᾳ τὸ εἶδος ἐγνωρίσαμεν τοῦ πυρετοῦ , μὴ περιμείναντες ἢ διὰ τρίτης , ἢ διὰ τετάρτης , ἢ ἀμφημερινῆς ἀνταποδόσεως . ἀλλὰ περὶ μὲν τούτων ἐπὶ πλέον ἐν τῷ δευτέρῳ περὶ κρίσεων εἴρηται . λέλεκται δὲ οὐδὲν ἧττον ἐν ἐκείνῳ βιβλίῳ καὶ ὡς χρὴ τῶν ἐφημέρων πυρετῶν γνωρίζειν τὰς διαφοράς . ἐπηγγειλάμην μὲν οὖν κᾀνταῦθα , οἶδ’ ὅτι , περὶ αὐτῶν ἐρεῖν . ἀναμνησθεὶς δὲ ὡς μικροῦ τινος ἐνδεῖ τὰ κατ’ ἐκείνου τοῦ βιβλίου εἰς τὸ τελέως εἰρῆσθαι πάντα , τὰ μὲν ἄλλα περιττὸν ᾠήθην μεταγράφειν ἐνταῦθα , μόνα δὲ ἅπερ ἐλλιπῶς διώρισται ἐν αὐτῷ προσθήσω .
Lemmas: διό καί μέγας εἰμί γνώρισμα πυρετός ἑκτικός ὁ ἀρτηρία θερμός φαίνω ὁ πέριξ σῶμα , ὅς αὐτός οὐ συμβαίνω κατά ὁ ἄλλος πυρετός . ἔτι δέ ἐναργής γίγνομαι ὁ σύμπτωμα , λούω ἤ ἄλλος ὁπωσοῦν ἀραιόω , ὡς ἰκμάς τε τις προχέω καί διαπονέω ὁ θερμότης . σύμμετρος μέν γάρ ὁ ἐν ὁ ἄλλος ἅπας μέρος θερμασία φαίνω μετά ὁ τοιοῦτος διαπνοή · οὐδείς δέ ὁ ἔμπροσθεν ἐλαχύς ὁ ἐν ὁ ἀρτηρία . μάλα δέ αὐτός εἰμί ἀκριβής αἰσθάνομαι κατά ὁ διαστολή ὁ σφυγμός , ὁ τις οὐδέ αὐτός μεταβάλλω ἐπί ὁ λέγω διαπνοή , ἀλλά διαμένω ὅμοιος ὁ πᾶς . μόνος μέν οὖν συνίστημι ὁ ἑκτικός πυρετός εὔδηλος εἰμί , ἐάν τε ἁπλῶς ἑκτικός ἐάν τε καί ἅμα μαρασμώδης ὑπάρχω · σύν ἕτερος δέ τις χαλεπός ἤδη γιγνώσκω , καθά ὁ ἔναγχος ἐπί τις γύναιον γίγνομαι , οὐ διά ἡμέρα μόνος , ἀλλά καί διά νύξ οὐ ἀσαφής παροξύνω . λανθάνω γάρ ὁ μαρασμώδης πυρετός ἅπας ὁ ἐπισκοπέω ἰατρός οἴομαι χρή μήτε ἀρχή εἰσβολή αἰσθητός εἰμί ὁ ἑκτικός πυρετός , μήτε ἀνάβασις , μήτε ἀκμή , ὡς οὐ ἐνδέχομαι ἑκτικός πυρετός συμπλέκω τις ὁ ἐπί χυμός · ἀλλά ἐγώ γε εἰͅπί οὗτος γυνή εὐθύς ἐν ὁ πρῶτος ἡμέρα γνωρίζω . ἑκάτερος γάρ ὁ ἐπισημασία , ὁ τε διά ἡμέρα καί ὁ νύκτωρ γίγνομαι , βραχυχρόνιος μέν ποιέω ὁ μέρος ὁ παροξυσμός , καί πολλάκις τε καί μετά νοτίς τις , ἤ ἀτμώδης διαπνοή λύω σαφής οὕτως , ὡς εὔκρατος ἅπτω φαίνω ὁ σῶμα · ὁ δέ κατά ὁ ἀρτηρία σημεῖον ὁ μικρός ἔμπροσθεν λέγω διά πᾶς μένω , οὔτε ἀποψύχω αὐτός ὅμοιος ὁ ἄλλος μόριον οὔτε ὁ τάχος ἤ ὁ πυκνότης ὁ κίνησις ἐκλύω . ὅς οὖν λέγω ἐγώ καί διά ἕτερος ἤδη πολλάκις , λέγω καί νῦν , ὡς οὐ χρή ὁ περίοδος τε καί ἀναλογία ὁ παροξυσμός ἐπισκοπέω μόνος , ἀλλά πολύς πρότερος αὐτός ὁ ἰδέα ὁ πυρετός , ἐͅκ οὗτος γνωρίζω αὐτός ὁ πυρετός , ὥσπερ ὁ ἄνθρωπος ἐκ ὁ ἴδιος μορφή . οὕτως τοι καί ἐγώ ἐν ὁ πρῶτος πολλάκις ἡμέρα ὁ εἶδος γνωρίζω ὁ πυρετός , μή περιμένω ἤ διά τρίτος , ἤ διά τέταρτος , ἤ ἀμφημερινός ἀνταπόδοσις . ἀλλά περί μέν οὗτος ἐπί πολύς ἐν ὁ δεύτερος περί κρίσις λέγω . λέγω δέ οὐδείς ἥσσων ἐν ἐκεῖνος βιβλίον καί ὡς χρή ὁ ἐφήμερος πυρετός γνωρίζω ὁ διαφορά . ἐπαγγέλλω μέν οὖν ᾀνταῦθη , οἶδα ὅτι , περί αὐτός λέγω . ἀναμιμνῄσκω δέ ὡς μικρός τις ἐνδέω ὁ κατά ἐκεῖνος ὁ βιβλίον εἰς ὁ τέλειος λέγω πᾶς , ὁ μέν ἄλλος περισσός οἴομαι μεταγράφω ἐνταῦθα , μόνος δέ ὅς ἐλλιπής διορίζω ἐν αὐτός προστίθημι .